CELEX: 52001PC0781
Language: fi
Date: 2001-12-14
Title: Ehdotus: neuvoston päätös Haitin kanssa AKT-EY-kumppanuussopimuksen 96 artiklan mukaisesti käydyn kuulemismenettelyn päättämisestä 29 päivänä tammikuuta 2001 tehdyn neuvoston päätöksen 2001/131/EY muuttamisesta

Avis juridique important

|

52001PC0781

Ehdotus: neuvoston päätös Haitin kanssa AKT-EY-kumppanuussopimuksen 96 artiklan mukaisesti käydyn kuulemismenettelyn päättämisestä 29 päivänä tammikuuta 2001 tehdyn neuvoston päätöksen 2001/131/EY muuttamisesta  /* KOM/2001/0781 lopull. */  

Ehdotus: NEUVOSTON PÄÄTÖS Haitin kanssa AKT-EY-kumppanuussopimuksen 96 artiklan mukaisesti käydyn kuulemismenettelyn päättämisestä 29 päivänä tammikuuta 2001 tehdyn neuvoston päätöksen 2001/131/EY muuttamisesta(komission esittämä)PERUSTELUTKansainväliseltä yhteisöltä vaalitarkkailijan valtuutuksen saanut Amerikan maiden järjestö OAS totesi, että Haitissa 21. toukokuuta ja 9. heinäkuuta järjestetyissä parlamenttivaaleissa esiintyi monenlaisia väärinkäytöksiä ja vilppiä ja että senaattorinpaikkojen jakamisessa käytetty laskutapa oli laiton. Useista EU:n julistuksista ja virallisista yhteydenotoista huolimatta Haitin viranomaiset ovat kieltäytyneet kyseenalaistamasta vaalitulosta asettaen näin sen perusteella muodostettujen toimielinten uskottavuuden ja laillisuuden kyseenalaiseksi.Euroopan unionin neuvosto päätti 2. elokuuta 2000 kutsua Haitin hallituksen Cotonoun sopimuksen 96 artiklan nojalla neuvotteluihin, joiden tarkoituksena oli tarkastella tilannetta perusteellisesti ja selvittää, mitä Haiti aikoo tehdä varmistaakseen sen, että sopimuksen 9 artiklan olennaisia tekijöitä, erityisesti demokratian periaatteita ja oikeusvaltioperiaatetta, kunnioitetaan. Neuvottelut käytiin Brysselissä 26. syyskuuta 2000.Neuvottelujen johdosta, ja koska Haitin viranomaiset eivät ole ottaneet huomioon EU:n ilmaisemaa huolta vaalien laillisuudesta, Euroopan unionin neuvoston päätti 29. tammikuuta 2001 toteuttaa Cotonoun sopimuksen 96 artiklan 2 kohdan c alakohdan mukaisesti seuraavat aiheelliset toimenpiteet Haitin kanssa harjoittamansa yhteistyöpolitiikkansa osalta:1. Kahdeksannen EKR:n toista, arvoltaan 44,4 miljoonan euron erää ei oteta käyttöön.2. Kahdeksannen EKR:n nojalla talousarviosta samoin kuin elintarviketurvaa koskevasta budjettikohdasta maksettavien suorien tukien jäädyttäminen.3. Kahdeksannen EKR:n ensimmäisen erän jäljelle jääneen määrän uudelleen kohdentaminen Haitin väestöä suoraan hyödyttäviin hankkeisiin, kansalaisyhteiskuntaa ja yksityissektoria vahvistaviin hankkeisiin sekä demokratisoitumista ja oikeusvaltion vahvistumista tukeviin, mahdollisesti toteutettaviin hankkeisiin.4. Euroopan komission Haitin-lähetystö huolehtii yhdeksännen EKR:n ohjelmasuunnittelusta ja kuulee tarvittaessa Haitin hallitusta. Varojen osoittamista koskevaa ilmoitusta ei tehdä tämän päätöksen voimassaoloaikana, ellei neuvosto komission ehdotuksesta päätä toisin.Näiden toimenpiteiden myötä yhteistyö keskeytetään osittain, ja niiden toteutuksessa tavoitteena on ollut se, ettei Haitin kaikkein köyhimmät väestönosat joutuisi kärsimään entisestään.Toimenpiteiden voimassaolo lakkaa 31. joulukuuta 2001. Päätöksen mukaan komissio ja neuvosto arvioivat tilanteen yhdessä uudelleen; arvioinnin perusteella neuvosto voi komission ehdotuksesta tarkistaa toimenpiteitä.Sen jälkeen, kun aiheelliset toimenpiteet pantiin 29. tammikuuta 2001 täytäntöön, osapuolten - presidentti Aristiden Lafamni Lavallas -puolueen ja tärkeimpiä oppositioryhmittymiä edustavan demokraattisen yhteenliittymän (Convergence Démocratique) - välillä on ollut useita yrityksiä poliittisen kriisin ratkaisemiseksi ja erimielisyyksien sovittelemiseksi. Esimerkkeinä tällaisista yrityksistä mainittakoon OAS:n pääsihteerin ja varapääsihteerin lukuisat vierailut, Amerikan valtioiden päämiesten San Josessa pidetyn huippukokouksen päätöslauselma, Haitin ystävien ryhmän perustaminen sekä kansalaisyhteiskunnan edustajien ponnistelut kansalaisyhteiskunta-aloitteen yhteydessä.Tähän mennessä osapuolten kesken ei kuitenkaan ole allekirjoitettu mitään virallista sopimusta, tosin jonkinlaista edistymistä on saavutettu tietyissä kysymyksissä kuten väliaikaisen vaalineuvoston kokoonpanossa, yhteisymmärryksessä uusien vaalien järjestämisestä ja siinä, ettei presidentinvaaleja kyseenalaisteta. Laadittiinpa kriisistä selviytymiseen millainen strategia hyvänsä, sen lähtökohtana pitäisi olla tällaisen sopimuksen allekirjoittaminen.Niinpä ehdotetaankin, että samalla kun EU:n 26. lokakuuta 2001 antaman julistuksen mukaisesti jatketaan OAS:n sovitteluyritysten tukemista, tehdään seuraavat päätökset:EU:n neuvoston 29. tammikuuta 2001 toteuttamat aiheelliset toimenpiteet ovat voimassa, kunnes poliittisen kriisin vastapuolet allekirjoittavat perussopimuksen tai sopimuksen puuttuessa 31. joulukuuta 2002 asti.* Vastapuolten allekirjoitettua sopimuksen kaikki ne yhteistyövälineet, joihin 29. tammikuuta 2001 päätettyjen toimenpiteiden vaikutukset ovat kohdistuneet, otetaan asteittain uudelleen käyttöön sitä mukaa, kun kriisistä selviytymisestä on näyttöä seuraavassa taulukossa esitettyjen vaiheiden mukaisesti.&gt;TAULUKON PAIKKA&gt;* Näiden toimenpiteiden voimassaolo lakkaa 31. joulukuuta 2002.Ehdotus: NEUVOSTON PÄÄTÖS Haitin kanssa AKT-EY-kumppanuussopimuksen 96 artiklan mukaisesti käydyn kuulemismenettelyn päättämisestä 29 päivänä tammikuuta 2001 tehdyn neuvoston päätöksen 2001/131/EY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon AKT-EY-kumppanuussopimuksen, sellaisena kuin sitä sovelletaan ennakolta AKT-EY-ministerineuvoston päätöksellä 1/2000, ja erityisesti sen 96 artiklan,ottaa huomioon AKT-EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn sisäisen sopimuksen, sellaisena kuin sitä jäsenvaltioiden hallitusten edustajien 18 päivänä syyskuuta 2000 tekemällä päätöksellä sovelletaan väliaikaisesti, ja erityisesti sen 3 artiklan,ottaa huomioon komission ehdotuksen,sekä katsoo seuraavaa:(1) Haitin kanssa AKT-EY-kumppanuussopimuksen 96 artiklan mukaisesti käydyn kuulemismenettelyn päättämisestä 29 päivänä tammikuuta 2001 tehdyn neuvoston päätöksen 2001/131/EY mukaisesti taloudellisen tuen myöntäminen Haitille keskeytetään osittain kumppanuussopimuksen 96 artiklan 2 kohdan c alakohdassa tarkoitettujen aiheellisten toimenpiteiden soveltamisen seurauksena.(2) Päätös on voimassa 31 päivään joulukuuta 2001.(3) Päätöksen mukaan toimenpiteitä tarkistetaan ennen 31 päivää joulukuuta 2001.(4) Demokratian periaatteet eivät edelleenkään toteudu Haitissa. On kuitenkin olemassa joitakin rohkaisevia merkkejä, joita on syytä tukea yhteistyön asteittaisella ja ehdollisella uudelleen aloittamisella,ON PÄÄTTÄNYT SEURAAVAA:1 artiklaMuutetaan päätös 2001/131/EY seuraavasti:1. Muutetaan 3 artikla seuraavasti: toisessa ja kolmannessa kohdassa mainittu päivämäärä muutetaan 31 päiväksi joulukuuta 2002.2. Korvataan päätöksen liite tämän päätöksen liitteellä.2 artiklaTämä päätös tulee voimaan päivänä, jona se tehdään.Tämä päätös julkaistaan Euroopan yhteisöjen virallisessa lehdessä.Tehty BrysselissäNeuvoston puolestaPuheenjohtajaLIITEKirjeluonnosArvoisa herra pääministeri,Euroopan unioni pitää erittäin tärkeänä AKT-EY-kumppanuussopimuksen 9 artiklaa. Demokratian periaatteet ja oikeusvaltioperiaate, joille AKT-EY-kumppanuus perustuu, ovat sopimuksen olennaisia tekijöitä ja muodostavat näiden suhteidemme kulmakiven.Helmikuun 2. päivänä 2001 päivätyssä kirjeessään Euroopan unioni ilmaisi pahoittelunsa sen johdosta, että tilanteeseen, jossa Haitin vaalilakia on rikottu, ei ole löydetty tyydyttävää ratkaisua.Euroopan unioni on lähes vuoden kestäneen poliittisen kriisin ja useiden sovitteluyritysten jälkeen nyt havainnut joitakin rohkaisevia merkkejä, tosin demokratian periaatteet eivät edelleenkään toteudu Haitissa. Myönteisen kehityksen tukemiseksi Euroopan unionin neuvosto on tarkistanut 29. tammikuuta 2001 tekemäänsä päätöstä, jotta kaikki yhteistyövälineet voitaisiin ottaa asteittain uudelleen käyttöön sitä mukaa, kun maanne hallitus toteuttaa demokratian periaatteet, kun on kyse vaaleista. Näistä toimenpiteistä on keskusteltu kanssanne EU:n virallisessa yhteydenotossa ... .Euroopan unionin neuvosto on päättänyt tarkistaa 2. tammikuuta 2001 päivätyllä kirjeellä teille ilmoittamiaan, 96 artiklan 2 kohdan c alakohdan mukaisia aiheellisia toimenpiteitä seuraavasti:* EU:n neuvoston 29. tammikuuta 2001 toteuttamat aiheelliset toimenpiteet ovat voimassa, kunnes poliittisen kriisin vastapuolet allekirjoittavat perussopimuksen tai sopimuksen puuttuessa 31. joulukuuta 2002 asti.* Vastapuolten allekirjoitettua sopimuksen kaikki ne yhteistyövälineet, joihin 29. tammikuuta 2001 päätettyjen toimenpiteiden vaikutukset ovat kohdistuneet, otetaan asteittain uudelleen käyttöön sitä mukaa, kun kriisistä selviytymisestä on näyttöä seuraavassa taulukossa esitettyjen vaiheiden mukaisesti.&gt;TAULUKON PAIKKA&gt;* Näiden toimenpiteiden voimassaolo lakkaa 31. joulukuuta 2002.Euroopan unioni ei halua rangaista Haitin kansaa ja jatkaakin niitä yhteistyöohjelmia, joihin kyseiset toimenpiteet eivät vaikuta. Euroopan unioni toivoo, että hallituksenne tekee kaikkensa näiden kriisin selviytymisvaiheiden toteuttamiseksi mahdollistaen siten kaikkien yhteistyövälineiden asteittaisen uudelleenkäyttöönoton.Euroopan unioni seuraakin tiivisti demokratiakehitystä ja aivan erityisesti kriisin vastapuolten välisen sopimuksen syntymistä sekä sitä, miten se pannaan täytäntöön muun muassa järjestämällä maassanne parlamentti- ja paikallisvaalit. Se toistaa olevansa valmis vahvistettuun poliittiseen vuoropuheluun sekä edistämään osaltaan maanne demokratisoitumista. Tähän liittyen se on valmis tarkistamaan päätöstään, jos tilanne kehittyy myönteiseen suuntaan, mutta varaa itselleen oikeuden toteuttaa lisätoimenpiteitä, jos edistystä ei tapahdu.KunnioittavastiKomission puolesta Neuvoston puolesta